b'\n_START_ARTICLE_\n18 Melpomena\n_START_SECTION_\nOdkritje\n_START_PARAGRAPH_\nAsteroid je odkril John Russell Hind (1823 \xe2\x80\x93 1895) 24. junija 1852. Ime je dobil po Melpomeni, muzi tragedije iz gr\xc5\xa1ke mitologije.\n_START_SECTION_\nLastnosti\n_START_PARAGRAPH_\nNjegov albedo je 0,223. Za pot okrog Sonca potrebuje 3,48 let. Njegova tirnica je nagnjena proti ekliptiki za 10,126\xc2\xb0. Okrog svoje osi se zavrti v 11,573 urah.\n_START_SECTION_\nOkultacije\n_START_PARAGRAPH_\nDoslej so opazovali okultacijo z zvezdo 11. decembra 1978. Med opazovanjem so odkrili, da bi asteroid lahko imel luno. Dali so ji celo za\xc4\x8dasno ime S/1978 (18) 1. Luna bi lahko imela v premeru okoli 37 km._NEWLINE_Asteroid so opazovali tudi s pomo\xc4\x8djo Vesoljskega teleskopa Hubble. Ta opazovanja pa niso potrdila obstoja lune, opazili so samo, da je asteroid zelo podolgovat (150 \xc3\x97 125 km).'